Police Story

Police Story er en hongkongkinesisk action-krim-komedie fra 1985 regissert av Jackie Chan. Filmen handler om en politietterforsker i Hongkong som kjemper en desperat kamp mot en narkotikaliga ledet av en søkkrik forretningsmann. Når viktige bevis forsvinner etter en massearrestasjon må han beskytte et viktig vitne som var bandelederens sekretær. Jackie Chan spiller selv hovedrollen, mens sentrale biroller spilles av Brigitte Lin, Maggie Cheung, Lam Kwok-Hung og Chor Yuen. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale.

Police Story ble kåret til beste film ved Hong Kong Film Award. Den vant også prisen for beste actionkoreografi.

Filmen har fått tre oppfølgere, deriblant Police Story 4: First Strike fra 1996, samt en spin-off og en reboot.

Handling 
Etterforsker Chan Ka-Kui og flere av hans kolleger i Hongkong-politiet driver en desperat kamp mot en narkotikaliga ledet av den søkkrike forretningsmann Chu Tao. Under en større politiaksjon blir flere ligamedlemmer arrestert, men viktige bevis forsvinner og alle blir løslatt. Kevin får deretter i oppdrag å være livvakt for bandelederens sekretær Salina, som er et viktig vitne og siste utvei for å få has på lederen. Det hele kulminerer på et kjøpesenter der Chu har kontor.

Om filmen 
Police Story ble ikke satt opp på kino i Norge, men ble utgitt på video i desember 1986 av C.P. Entertainment.

Rollebesetning 

 Jackie Chan som etterforsker Chan Ka-Kui "Kevin"
 Brigitte Lin som Salina Fong, Chu Taos sekretær 
 Maggie Cheung som May, Ka-Kuis kjæreste
 Chor Yuen som Chu Tao, gangsterboss 
 Charlie Cho som John Ko, gangster 
 Fung Hark-On som Danny Chu Ko 
 Lam Kwok-Hung som sjefsinpektør Raymond Li
 Bill Tung som inspektør "Uncle" Bill Chou 
 Kam Hing Yin som inspektør Man 
 Mars som Kim (Cheung Wing-fat)
 Lau Chi-wing som Cheung, advokat
 Tai Po som Lee
 Kent Tong som Tak 
 Wan Fat som Mad Wing
 Bowie Wu som Sha Tau Kok, politi
 Clarence Fok som fotograf
 Money Lo som TV-reporter

Referanser

Eksterne lenker 
 

Hongkongkinesiske actionkomedier
Hongkongkinesiske kampsportfilmer
Kinesiske kriminalfilmer
Filmer lagt til politimiljø
Filmer lagt til Hongkong
Hongkongkinesiske kriminalfilmer
Beste film ved Hong Kong Film Awards